CELEX: 32020R1794
Language: sl
Date: 2020-09-16 00:00:00
Title: Delegirana uredba Komisije (EU) 2020/1794 z dne 16. septembra 2020 o spremembi dela I Priloge II k Uredbi (EU) 2018/848 Evropskega parlamenta in Sveta glede uporabe rastlinskega razmnoževalnega materiala iz preusmeritve in neekološkega rastlinskega razmnoževalnega materiala (Besedilo velja za EGP)

1.12.2020   
               
               
                  SL
               
               
                  Uradni list Evropske unije
               
               
                  L 402/23
               
            
         DELEGIRANA UREDBA KOMISIJE (EU) 2020/1794
         z dne 16. septembra 2020
         o spremembi dela I Priloge II k Uredbi (EU) 2018/848 Evropskega parlamenta in Sveta glede uporabe rastlinskega razmnoževalnega materiala iz preusmeritve in neekološkega rastlinskega razmnoževalnega materiala
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (1) ter zlasti člena 12(2)(b) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2018/848 in zlasti del I Priloge II k Uredbi določa nekatere zahteve v zvezi z uporabo rastlinskega razmnoževalnega materiala iz preusmeritve in neekološkega rastlinskega razmnoževalnega materiala.
                  
               
                     (2)
                  
                  
                     Zaradi postopne odprave odstopanj od uporabe ekološkega rastlinskega razmnoževalnega materiala iz člena 53 Uredbe (EU) 2018/848 je pomembno, da se povečata proizvodnja in dajanje na trg ekološkega rastlinskega razmnoževalnega materiala in rastlinskega razmnoževalnega materiala iz preusmeritve.
                  
               
                     (3)
                  
                  
                     V skladu s členom 10(4) Uredbe (EU) 2018/848 se rastlinski razmnoževalni material lahko trži kot material „iz preusmeritve“, če se upošteva vsaj 12-mesečno obdobje preusmeritve. V skladu s členom 26(1) Uredbe (EU) 2018/848 morajo države članice zagotoviti vzpostavitev podatkovne zbirke, ki se redno posodablja in v kateri je naštet ekološki rastlinski razmnoževalni material in rastlinski razmnoževalni material iz preusmeritve, razen sejancev, ter semenski krompir, ki je na voljo na njihovem ozemlju. Poleg tega člen 26(2) zahteva, da države članice vzpostavijo sisteme, ki izvajalcem dejavnosti, ki tržijo ekološki rastlinski razmnoževalni material ali rastlinski razmnoževalni material iz preusmeritve ter ga lahko dobavijo v zadostnih količinah in v razumnem roku, omogočajo prostovoljno in brezplačno javno objavo njihovih imen in kontaktnih podatkov ter informacij o razpoložljivem ekološkem rastlinskem razmnoževalnem materialu in rastlinskem razmnoževalnem materialu iz preusmeritve, kot je rastlinski razmnoževalni material iz ekološkega heterogenega materiala ali iz ekoloških sort, primernih za ekološko pridelavo, razen sejancev, vendar vključno s semenskim krompirjem, ki je razpoložljiv, ter o količini tega materiala v teži in obdobju v letu, ko je razpoložljiv. Vendar člen 26(5) določa, da lahko države članice še naprej uporabljajo že obstoječe zadevne informacijske sisteme.
                  
               
                     (4)
                  
                  
                     Zato je pomembno, da se v primeru, ko ekološki rastlinski razmnoževalni material ni na voljo v zadostni meri in se to dokaže z evidenco, zbrano v zgoraj navedenih podatkovnih zbirkah in sistemih, prednostno uporabi rastlinski razmnoževalni material iz preusmeritve pred neekološkim rastlinskim razmnoževalnim materialom. Poleg tega bi bilo treba v skladu s členom 6(i) Uredbe (EU) 2018/848 dovoliti uporabo samostojno proizvedenega ekološkega rastlinskega razmnoževalnega materiala in rastlinskega razmnoževalnega materiala iz preusmeritve.
                  
               
                     (5)
                  
                  
                     Ob upoštevanju trenutnih razhajajočih se praks v državah članicah je prav tako pomembno uskladiti posebna merila in pogoje za izdajo odobritev za uporabo neekološkega rastlinskega razmnoževalnega materiala, kadar ekološki rastlinski razmnoževalni material in rastlinski razmnoževalni material iz preusmeritve nista na voljo v zadostnih količinah ali nista dovolj kakovostna. S takšno uskladitvijo bi se lahko preprečila morebitna nelojalna konkurenca pri ekološki pridelavi in zagotovila uporaba nekaterih previdnostnih določb za rastlinski razmnoževalni material, v primeru predpisane obdelave s fitosanitarnimi sredstvi pa bi moralo za parcelo veljati obdobje preusmeritve, kot je določeno v točkah 1.7.3 in 1.7.4 dela I Priloge II k Uredbi (EU) 2018/848.
                  
               
                     (6)
                  
                  
                     Kljub prizadevanjem izvajalcev dejavnosti, vključenih v pridelavo ekološkega rastlinskega razmnoževalnega materiala, je še vedno veliko vrst, podvrst ali sort, za katere ekološki rastlinski razmnoževalni material in rastlinski razmnoževalni material iz preusmeritve ni na voljo ter za katere je treba poenostaviti postopek odobritev z zmanjšanjem upravnega bremena, ne da bi pri tem ogrozili ekološko naravo proizvodov. Zato in da bi se zmanjšalo število zahtev za posamezne odobritve, je primerno določiti letne nacionalne splošne odobritve za vrste, podvrste ali sorte pod določenimi pogoji in sprejetje nacionalnih seznamov vrst ali podvrst, za katere so v zadostni količini na voljo ustrezne sorte rastlinskega razmnoževalnega materiala ali rastlinskega razmnoževalnega materiala iz preusmeritve. Z navedenim pristopom naj bi se omogočila omejitev uporabe posameznih odobritev. Poleg tega ti nacionalni seznami vsebujejo ustrezne informacije, ki naj bi po pričakovanjih povečale znanje in gotovost v sektorju ekološkega rastlinskega razmnoževalnega materiala ter tako spodbudile nadaljnji razvoj tega zelo specializiranega proizvodnega sektorja in uporabo ekološkega rastlinskega razmnoževalnega materiala.
                  
               
                     (7)
                  
                  
                     Del I Priloge II k Uredbi (EU) 2018/848 bi bilo zato treba ustrezno spremeniti.
                  
               
                     (8)
                  
                  
                     Zaradi jasnosti in pravne varnosti bi se morala ta uredba uporabljati od datuma začetka uporabe Uredbe (EU) 2018/848 –
                  
               SPREJELA NASLEDNJO UREDBO:
         
            Člen 1
            Del I Priloge II k Uredbi (EU) 2018/848 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 16. septembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 150, 14.6.2018, str. 1.
      
      
         
            PRILOGA
            Del I Priloge II k Uredbi (EU) 2018/848 se spremeni:
            
                        (1)
                     
                     
                        točke 1.8.5.1 do 1.8.5.5 se nadomestijo z naslednjim:
                        
                                    „1.8.5.1
                                 
                                 
                                    Kadar je iz podatkov, zbranih v podatkovni zbirki iz člena 26(1) ali sistemu iz točke (a) člena 26(2), razvidno, da kvalitativne ali količinske potrebe izvajalca dejavnosti glede zadevnega ekološkega rastlinskega razmnoževalnega materiala niso izpolnjene, lahko izvajalec dejavnosti z odstopanjem od točke 1.8.1 uporabi rastlinski razmnoževalni material iz preusmeritve v skladu s točko (a) drugega pododstavka člena 10(4).
                                    Kadar ekološki rastlinski razmnoževalni material in rastlinski razmnoževalni material iz preusmeritve nista na voljo v zadostnih količinah ali nista dovolj kakovostna, da bi ustrezala potrebam izvajalca dejavnosti, lahko pristojni organi odobrijo uporabo neekološkega rastlinskega razmnoževalnega materiala v skladu s točkami 1.8.5.3. do 1.8.5.7.
                                    Takšna posamezna odobritev se izda samo v enem od naslednjih primerov:
                                    
                                                (a)
                                             
                                             
                                                kadar v podatkovni zbirki iz člena 26(1) ali sistemu iz točke (a) člena 26(2) ni registrirana nobena sorta vrste, ki jo želi izvajalec dejavnosti pridobiti;
                                             
                                          
                                                (b)
                                             
                                             
                                                kadar noben dobavitelj, tj. izvajalec javnosti, ki trži rastlinski razmnoževalni material, ne more pravočasno dobaviti ustreznega ekološkega rastlinskega razmnoževalnega materiala ali rastlinskega razmnoževalnega materiala iz preusmeritve za setev ali sajenje, kadar je uporabnik naročil rastlinski razmnoževalni material v razumnem času, ki omogoča pripravo in dobavo ekološkega rastlinskega razmnoževalnega materiala ali rastlinskega razmnoževalnega materiala iz preusmeritve;
                                             
                                          
                                                (c)
                                             
                                             
                                                kadar sorta, ki jo želi pridobiti izvajalec dejavnosti, ni registrirana kot ekološki rastlinski razmnoževalni material ali rastlinski razmnoževalni material iz preusmeritve v podatkovni zbirki iz člena 26(1) ali sistemu iz točke (a) člena 26(2), izvajalec dejavnosti pa lahko dokaže, da nobena registrirana alternativa iste vrste ni primerna, in sicer zlasti za agronomske, talne in podnebne razmere ter za tehnološke lastnosti, potrebne za načrtovano proizvodnjo, in da je zato odobritev za njegovo proizvodnjo pomembna;
                                             
                                          
                                                (d)
                                             
                                             
                                                kadar je to upravičeno za uporabo v raziskavah, za testiranje majhnega obsega v terenskih poskusih, za namen ohranjanja sort ali inovativne proizvode ter kadar uporabo odobrijo pristojni organi zadevne države članice.
                                             
                                          Preden zahteva kakršno koli takšno odobritev, izvajalec dejavnosti v podatkovni zbirki iz člena 26(1) ali sistemu iz točke (a) člena 26(2) preveri, ali je na voljo ustrezen ekološki rastlinski razmnoževalni material ali rastlinski razmnoževalni material iz preusmeritve in ali je njegova zahteva upravičena.
                                    Če je to v skladu s členom 6(i), lahko izvajalci dejavnosti uporabijo tako ekološki rastlinski razmnoževalni material kot rastlinski razmnoževalni material iz preusmeritve, pridobljena na njihovih gospodarstvih, ne glede na kakovost in količino materiala, ki je na voljo glede na podatkovno zbirko iz člena 26(1) ali sistem iz točke (a) člena 26(2).
                                 
                              
                                    1.8.5.2
                                 
                                 
                                    Z odstopanjem od točke 1.8.1 lahko izvajalci dejavnosti v tretjih državah uporabijo rastlinski razmnoževalni material iz preusmeritve v skladu s točko (a) drugega pododstavka člena 10(4), če ekološki rastlinski razmnoževalni material dokazano ni dovolj kakovosten ali ni na voljo v zadostni količini na ozemlju tretje države, v kateri je izvajalec dejavnosti.
                                    Brez poseganja v ustrezne nacionalne predpise lahko izvajalci dejavnosti v tretjih državah uporabijo tako ekološki rastlinski razmnoževalni material kot rastlinski razmnoževalni material iz preusmeritve, pridobljena na njihovih gospodarstvih.
                                    Nadzorni organi ali izvajalci nadzora, priznani v skladu s členom 46(1), lahko izvajalcem dejavnosti iz tretjih držav odobrijo uporabo neekološkega rastlinskega razmnoževalnega materiala v ekološki pridelovalni enoti, če ekološki rastlinski razmnoževalni material ali rastlinski razmnoževalni material iz preusmeritve ni dovolj kakovosten ali ni na voljo v zadostni količini na ozemlju tretje države, v kateri je izvajalec dejavnosti, in v skladu s pogoji iz točk 1.8.5.3, 1.8.5.4 in 1.8.5.5.
                                 
                              
                                    1.8.5.3
                                 
                                 
                                    Neekološki rastlinski razmnoževalni material se po spravilu ne obdeluje s fitofarmacevtskimi sredstvi, razen s tistimi, ki so odobrena za obdelavo rastlinskega razmnoževalnega materiala v skladu s členom 24(1) te uredbe, razen če pristojni organi zadevne države članice v skladu z Uredbo (EU) 2016/2031 predpišejo kemično obdelavo za fitosanitarne namene za vse sorte in heterogeni material zadevne vrste na območju, na katerem naj bi se uporabljal rastlinski razmnoževalni material.
                                    Kadar se uporablja neekološki rastlinski razmnoževalni material, ki je bil kemično obdelan, kot je navedeno v prvem odstavku, za parcelo, na kateri raste obdelani rastlinski razmnoževalni material, po potrebi velja obdobje preusmeritve, kot je določeno v točkah 1.7.3 in 1.7.4.
                                 
                              
                                    1.8.5.4
                                 
                                 
                                    Odobritev uporabe neekološkega rastlinskega razmnoževalnega materiala se pridobi pred setvijo ali sajenjem kmetijske rastline.
                                 
                              
                                    1.8.5.5
                                 
                                 
                                    Odobritev uporabe neekološkega rastlinskega razmnoževalnega materiala se podeli posameznim uporabnikom za eno rastno dobo naenkrat, pristojni organi, nadzorni organ ali organ, odgovoren za odobritve, pa zabeleži količino odobrenega rastlinskega razmnoževalnega materiala.“;
                                 
                              
                  
                        (2)
                     
                     
                        vstavita se točki 1.8.5.6 in 1.8.5.7:
                        
                                    „1.8.5.6
                                 
                                 
                                    Pristojni organi držav članic pripravijo uradni seznam vrst, podvrst ali sort (po potrebi združenih), za katere je bilo ugotovljeno, da je ekološki rastlinski razmnoževalni material ali rastlinski razmnoževalni material iz preusmeritve na voljo v zadostnih količinah in za ustrezne sorte na njihovem ozemlju. Odobritve se ne izdajo za vrste, podvrste ali sorte, vključene na navedeni seznam na ozemlju zadevne države članice v skladu s točko 1.8.5.1, razen če so utemeljene z enim od namenov iz točke 1.8.5.1 (d). Če se količina ali kakovost ekološkega rastlinskega razmnoževalnega materiala ali rastlinskega razmnoževalnega materiala iz preusmeritve, ki je na voljo za vrsto, podvrsto ali sorto na seznamu, zaradi izjemnih okoliščin izkaže za nezadostno ali neprimerno, lahko pristojni organi držav članic črtajo vrsto, podvrsto ali sorto s seznama.
                                    Pristojni organi držav članic svoj seznam vsako leto posodobijo in objavijo.
                                    Pristojni organi držav članic do 30. junija vsako leto in prvič do 30. junija 2022 Komisiji in drugim državam članicam pošljejo povezavo do spletišča, kjer je objavljen posodobljeni seznam. Komisija povezave do posodobljenih nacionalnih seznamov objavi na posebnem spletišču.
                                 
                              
                                    1.8.5.7
                                 
                                 
                                    Z odstopanjem od točke 1.8.5.5 lahko pristojni organi držav članic vsem zadevnim izvajalcem dejavnosti letno podelijo splošno odobritev za uporabo:
                                    
                                                (a)
                                             
                                             
                                                zadevne vrste ali podvrste, če v podatkovni zbirki iz člena 26(1) ali sistemu iz točke člena 26(2) ni registrirana nobena sorta;
                                             
                                          
                                                (b)
                                             
                                             
                                                zadevne sorte, če so izpolnjeni pogoji iz točke 1.8.5.1 (c).
                                             
                                          Če izvajalci dejavnosti uporabijo splošno odobritev, vodijo evidenco o uporabljeni količini, pristojni organ, odgovoren za odobritve, pa zabeleži količine odobrenega neekološkega rastlinskega razmnoževalnega materiala.
                                    Pristojni organi držav članic vodijo seznam vrst, podvrst ali sort, za katere je izdana splošna odobritev, ter ta seznam vsako leto posodobijo in objavijo.
                                    Pristojni organi držav članic do 30. junija vsako leto in prvič do 30. junija 2022 Komisiji in drugim državam članicam pošljejo povezavo do spletišča, kjer je objavljen posodobljeni seznam. Komisija povezave do posodobljenih nacionalnih seznamov objavi na posebnem spletišču.“